Jan Erik Fåne

Jan Erik Fåne (født 25. september 1965) er en norsk kommunikasjonsrådgiver, lobbyist og tidligere politiker for FrP. Han satt på Stortinget for FrP i perioden 1989–1993 og var formann i FpU i perioden 1990–1992. Fåne var en av liberalistene i partiet. Han trakk seg ut av rikspolitikken i 1993 og meldte seg ut av partiet etter splittelsen som oppstod på Bolkesjø i 1994. Han ble senere medlem av Høyre.Dagbladet - Trynefaktor (21.11.2008) Fåne har etter den politiske karrieren arbeidet som kommunikasjonsrådgiver i PR-bransjen.

 Politisk karriere 
Fåne begynte sin karriere som formann i Oppegård FpU i 1983 (til 1986) og var noe senere formann i Oppegård FrP (1985 til 1988). I perioden 1990–1992 var han formann i FpU, og i perioden 1989-93 satt han på Stortinget for FrP. Det vakte en viss oppsikt at han i forkant av stortingsvalget i 1989 markedsførte seg selv ved hjelp av en løpeseddel med tittelen «Hvem faen er Fåne».Dagbladet - Hopper fra politikk til penger (12.12.2001) Han kjørte en liberalistisk politikk, men kom etter hvert i konflikt med den konservative fløy i partiet. I 1990 var en av de som var med å fremme det privat lovforslaget om partnerskap for homofile (senere kjent som Partnerskapsloven).Dagbladet - Velkommen etter til «Homse-Høyre» (25.1.2002)

Han markerte seg i tillegg som tilhenger av frihandel, fri innvandring,Aftenposten Morgen - Fr.p.strid om innvandring (29.03.1990  -  Side: 6) «Fr.p.U.formann Jan Erik Fåne får et tøft landsmøte med mye motbør for bl.a. forslag om fri innvandring og likestilling for homofile ekteskap.» avskaffelse av Statskirken og den kristne formålsparagrafen i skolen.Aftenposten Morgen - Nei til den kristne formålsparagrafen (02.04.1990  -  Side: 6)1. «Jeg mener den kristne formålsparagrafen for skoler og barnehaver bør fjernes, fordi en stat kan ikke ha en tro, en offentlig religion.»2. «Nei, hva er konservativt ved meg? Jeg ønsker radikal endring av det bestående» Han var også positiv til norsk medlemskap i EF (EU).Aftenposten Aften - Norge må snarest inn i EF  (20.03.1990  -  Side: 4) Han beskrev seg i 1990 som en radikal som ønsket å endre det bestående samfunn. Vinteren 1993 tapte han kampen om førsteplassen på Akershus Fremskrittspartis stortingsvalgliste overfor den mer konservative Fridtjof Frank Gundersen.NTB - JAN ERIK FÅNE VRAKET AV AKERSHUS FRP (17.01.1993) Få dager etter meddelte han at han hadde trukket seg fra andreplassen.NTB - HAGEN: INGEN KRISE OM UNGE TREKKER SEG (18.01.1993) «Det er derfor ingen krise for et parti om noen av de unge ønsker seg vekk, sier Hagen i en kommentar til at Jan Erik Fåne trakk seg fra andreplassen fra Frps liste i Akershus.» Gundersen anså nomineringsprosessen som en kamp mellom de liberale og de konservative kreftene i partiet og uttalte i etterkant at: «nå må det være slutt på liberalistenes epoke i Fremskrittspartiet. Partiets liberalisme må begrenses til å gjelde økonomi».VG - GUNDERSENS SØTE HEVN (18.01.1993  -  Side: 26)

Fåne tilhørte det som ble omtalt som «Skjervengen/Wara-fløyen» i partiet,Dagbladet - Regelen i Frp - ikke unntaket (17.2.1996) og var en av flere yngre FrP-politikere som i 1994 meldte seg ut av partiet etter splittelsen som oppstod i forbindelse med landsmøtet på Bolkesjø. Like etter utmeldelsen ble både han og Lars Erik Grønntun utsatt for beskyldning fra Hagen om at de skulle ha blitt plantet i partiet som «muldvarper» av andre politiske grupperinger med det formål å ødelegge FrP.VG - Var Grønntun plantet (05.08.1994  -  Side: 4) Disse beskyldningene ble tilbakevist av de anklagede selv, og de fikk også støtte av Tor Mikkel Wara som reagerte sterkt mot beskyldningene.VG - LA OSS VÆRE I FRED! (06.08.1994  -  Side: 3) «Mikkel Wara med et varmt forsvar for sine to venner Jan Erik Fåne og Lars Erik Grønntun. En sak for psykiatrien. Med denne knusende karakteristikken av Frp-formann
Carl I. Hagen kommer tidligere nestformann Tor Mikkel Wara med et varmt forsvar for sine to venner Jan Erik Fåne og Lars Erik Grønntun.»

Han var journalist og redaktør i partiavisa Fremskritt fra 1987 til 1990.

 Tiden etter rikspolitikken 
Fåne har etter rikspolitikken arbeidet i PR-bransjen som kommunikasjonsrådgiver og lobbyist.Dagbladet - Politikerne som ble lobbyister (24.12.2002) Han ble i 1993 ansatt i informasjons- og rådgivningsbedriften Geelmuyden.Kiese, fra 1998 i Woldsdal & Partnere, senere i Brynhildsen Woldsdal Public Relations, 20/20 Communications AS og siden 2009 i Kreab Gavin Anderson. Fåne ble i 2013 direktør for kommunikasjon og samfunn i Finans Norge.

Jan Erik Fåne har etter 1993 kun hatt en perifer rolle i det politiske landskapet. Han var medlem i Høyres programkomiteen i 1999-2001,Dagbladet - Nå lager de Høyre-politikkFør var de Carl I. Hagens gutter (14.121999) og har senere vært lokalpolitisk aktiv for Høyre i Ullensaker.Liberaleren (3.9.2010)

 Personlige forhold 
Fåne er sønn av sveiser Anders Fåne (1924–2004) og husmor Petra N. Nilsen (1923–2002). Jan Erik Fåne er gift med Zaineb Al-Samarai.

 Utdanning og yrkeskarriere 
UtdanningStortingets biografi
 Examen artium ved Oppegård videregående skole 1985
 Befalskurs ved Haakonsvern 1986
 Grunnfag statsvitenskap ved Universitetet i Oslo 1992
 Ex.phil. ved Universitetet i Oslo 1992
 Grunnfag offentlig rett ved Universitetet i Oslo 1993
 Markedsføringsledelse ved Handelshøyskolen BI 1994
 Strategisk markedsføring ved BI 1997–1998 Yrkeskarriere
 Deltidsstilling i sportsforretning 1982–1984
 Deltidsstilling i bank 1984–1985
 Redaksjonssekretær i Fremskritt 1987–1988
 Journalist i Fremskritt 1987
 Redaktør i Fremskritt 1988–1990
 Rådgiver i Geelmuyden.Kiese 1993–1998
 Rådgiver og partner i Woldsdal & Partnere 1998–2003
 Rådgiver i eget firma, Selterz Rådgivning 2003–2005
 Rådgiver og partner i Brynhildsen Woldsdal PR fra 2005

 Stortingskomitéer 
 1989 – 1993 medlem i Finanskomitéen
 1989 – 1993 sekretær i Forbruker- og administrasjonskomitéen
 1989 – 1993 varamedlem i Valgkomitéen

 Referanser 

 Eksterne lenker 


Kategori:Stortingsrepresentanter fra FrP
Kategori:Stortingsrepresentanter for Akershus
Kategori:Stortingsrepresentanter 1989–1993
Kategori:FpUs ledelse
Kategori:Lokalpolitikere i Oppegård
Kategori:FrP-politikere i Akershus
Kategori:Lokalpolitikere i Ullensaker
Kategori:Høyre-politikere i Akershus
Kategori:Norske kommunikasjonsfolk
Kategori:Lobbyister
Kategori:Personer tilknyttet Geelmuyden.Kiese
Kategori:Norske redaktører
Kategori:Personer fra Oslo
Kategori:Norske liberalister